FI Euroopan unionin virallinen lehti C 193/3

Ilmoitus muun muassa Venäjältä peräisin olevan tietynlaisen alumiinifolion yhteisöön suuntautuvaan tuontiin sovellettavista polkumyyntitoimenpiteistä: sellaisen yrityksen nimen- ja osoitteenmuutos, jonka sitoumus on hyväksytty, ja tämän sitoumuksen yhdessä allekirjoittaneiden kahden yrityksen osoitteenmuutos

(2004/C 193/03)

Muun muassa Venäjältä peräisin olevan tietynlaisen alumiinifolion tuontiin sovelletaan lopullista polkumyyntitullia, joka on otettu käyttöön neuvoston asetuksella (EY) N:o 950/2001 (1).

Joint Stock Company ’United Company Siberian Aluminium’ on venäläinen tuottaja, jonka tietynlaisen alumiinifolion yhteisöön suuntautuvaan vientiin sovelletaan edellä mainitun asetuksen nojalla yksilöllistä 14,9 prosentin suuruista polkumyyntitullia.

Komission päätöksellä 2001/381/EY (2) hyväksyttiin sitoumus seuraavilta yrityksiltä: Joint Stock Company ’United Company Siberian Aluminium’, ul. Studencheskaya, 33/4, Moskova, Venäjä, Sayan Foil, Sajanogorsk, Venäjä, joka valmistaa Joint Stock Company ’United Company Siberian Aluminium’ -yritykselle alumiinifoliota, Rual Trade Limited, Suites 7B & 8B, 50 Town Range, Gibraltar, ja Sibirsky Aluminium GmbH, Graf-Adolf-Platz 1—2, D-40213, Düsseldorf.

Joint Stock Company ’United Company Siberian Aluminium’ on ilmoittanut komissiolle, että Sayan Foil on rekisteröity erillisenä oikeussubjektina ja että se on siinä yhteydessä vaihtanut nimekseen Open Joint Stock Company ’Rusal Sayanal’, jonka osoite on Promploshadka, Sajanogorsk, Hakasian tasavalta 655600, Venäjä. Joint Stock Company ’United Company Siberian Aluminium’ on ilmoittanut, että nimen- ja osoitteenmuutos, eivät vaikuta Open Joint Stock Company ’Rusal Sayanal’ -yrityksen oikeuteen hyötyä sitoumuksesta, jota siihen sovellettiin ennen nimen- ja osoitteenmuutosta.

Komissio on tutkinut Sayan Foil -yrityksestä toimitetut tiedot ja päätellyt, että muutokset eivät millään tavalla vaikuta asetuksen (EY) N:o 950/2001 ja päätöksen 2001/381/EY päätelmiin voimassa olevan sitoumuksen osalta.

Rual Trade Limited on ilmoittanut komissiolle, että sen uusi osoite on Geneva Place, 2nd Floor, 333 Waterfront Drive, P.O. Box 3339, Road Town, Tortola, Brittiläiset Neitsytsaaret. Yritys on pyytänyt komissiota vahvistamaan, että osoitteenmuutos ei vaikuta sen oikeuteen hyötyä sitoumuksesta, jonka se antoi ennen osoitteenmuutosta.

Sibirsky Aluminium GmbH on ilmoittanut komissiolle, että sen uusi osoite on Jahnstrasse 3, D-40215 Düsseldorf. Yritys on pyytänyt komissiota vahvistamaan, että osoitteenmuutos ei vaikuta sen oikeuteen hyötyä sitoumuksesta, jonka se antoi ennen osoitteenmuutosta.

Komissio on tutkinut edellä mainituista kahdesta osoitteenmuutoksesta toimitetut tiedot ja päätellyt, että muutokset eivät millään tavalla vaikuta voimassa olevaan, alumiinifolion tuontia Venäjältä koskevaan sitoumukseen.

Edellä esitetyn vuoksi asetuksen (EY) N:o 950/2001 2 artiklan 1 kohdassa ja päätöksen 2001/381/EY 1 artiklassa esitetyn viittauksen yrityksiin Sayan Foil, Sajanogorsk, Venäjä on katsottava tarkoittavan yritystä Open Joint Stock Company ’Rusal Sayanal’, Promploshadka, Sajanogorsk, Hakasian tasavalta 655600, Venäjä.

Asetuksen (EY) N:o 950/2001 2 artiklan 1 kohdassa ja päätöksen 2001/381/EY 1 artiklassa esitetyn viittauksen yritykseen Rual Trade Limited, Suites 7B & 8B, 50 Town Range, Gibraltar on katsottava tarkoittavan yritystä Rual Trade, Geneva Place, 2nd Floor, 333 Waterfront Drive, P.O. Box 3339, Road Town, Tortola, Brittiläiset Neitsytsaaret.

Asetuksen (EY) N:o 950/2001 2 artiklan 1 kohdassa ja päätöksen 2001/381/EY 1 artiklassa esitetyn viittauksen yritykseen Sibirsky Aluminium GmbH, Graf-Adolf-Platz 1—2, D-40213, Düsseldorf on katsottava tarkoittavan yritystä Sibirsky Aluminium GmbH, Jahnstrasse 3, D-40215 Düsseldorf.

Taric-lisäkoodia A256, jota on aiemmin sovellettu yritykseen Joint Stock Company ’United Company Siberian Aluminium’, ul. Studencheskaya, 33/4, Moskova, Venäjä sovelletaan yritykseen Open Joint Stock Company ’Rusal Sayanal’, Promploshadka, Sajanogorsk, Hakasian tasavalta 655600, Venäjä.

(1) EYVL L 134, 17.5.2001, s. 1.

(2) EYVL L 134, 17.5.2001, s. 67.